A4-0028/97

Ψήφισμα επί της Ανακοίνωσης της Επιτροπής προς το Συμβούλιο και το Ευρωπαϊκό Κοινοβούλιο σχετικά με τη συμπληρωματικότητα της πολιτικής της Κοινότητας σε θέματα αναπτυξιακής συνεργασίας με εκείνη των κρατών μελών (COM(95)0160 - C4- 0178/95)

Το Ευρωπαϊκό Κοινοβούλιο,

- έχοντας υπόψη την Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (COM(95)0160 - C4-0178/95),

- υπενθυμίζοντας το ψήφισμά του της 28ης Οκτωβρίου 1993 επί του συντονισμού της αναπτυξιακής βοήθειας υπέρ του τρίτου κόσμου ( ((ΕΕ C 315 της 22.11.93, σελ. 250))),

- έχοντας υπόψη την έκθεση της Επιτροπής Ανάπτυξης και Συνεργασίας (A4-0028/97),

A. υπενθυμίζοντας ότι η Ευρωπαϊκή Ένωση είναι ο πρώτος χορηγός κρατικής αναπτυξιακής βοήθειας στον κόσμο,

B. τονίζοντας την ανάγκη του να συνεχίσει η Ευρωπαϊκή Ένωση να δίνει στη συνεργασία και την ανάπτυξη τη θέση που τους ταιριάζει,

Γ. έχοντας λάβει γνώση των αποτελεσμάτων της ακρόασης που οργάνωσε η Επιτροπή Ανάπτυξης και Συνεργασίας και κατά την οποία τα κράτη μέλη εξέφρασαν τις απόψεις τους για το συντονισμό των αναπτυξιακών πολιτικών,

Δ. υπενθυμίζοντας ότι ο συμπληρωματικός χαρακτήρας των πολιτικών των κρατών μελών και της κοινής αναπτυξιακής πολιτικής είναι ένας από τους στόχους που θέτει η Συνθήκη περί Ευρωπαϊκής Ένωσης,

Ε. εκτιμώντας ότι, εκτός από την πολλαπλότητα των παραγόντων, των διαύλων παρέμβασης και των διαδικασιών που χαρακτηρίζουν τη δράση των κρατών μελών, η διαφορά οπτικής γωνίας μεταξύ εθνικών πολιτικών και ευρωπαϊκής πολιτικής είναι μια από τις αιτίες της απουσίας συντονισμού ανάμεσα στην κοινοτική πολιτική αναπτυξιακής βοήθειας και στις αντίστοιχες εθνικές πολιτικές των κρατών μελών,

ΣΤ. εκτιμώντας ότι η αναζήτηση ενός ενισχυμένου συντονισμού δεν θα μπορούσε να ερμηνευθεί ως προσπάθεια αμφισβήτησης των διμερών σχέσεων ορισμένων κρατών μελών με ορισμένες αναπτυσσόμενες χώρες,

Ζ. εκτιμώντας ότι οι διμερείς σχέσεις ορισμένων κρατών μελών με ορισμένες αναπτυσσόμενες χώρες είναι σημαντικές, αλλά δεν επιτρέπεται να αντιβαίνουν στην πολιτική της ΕΕ και των λοιπών κρατών μελών και πρέπει να προσανατολίζονται σύμφωνα με τα κοινά κριτήρια,

Η. έχοντας ενημερωθεί για τις τελευταίες συνεδριάσεις του Συμβουλίου, οι οποίες αφορούσαν το θέμα του συντονισμού και δεν σημείωσαν παρά πολύ μικρή πρόοδο, και ειδικότερα για την εντελώς απογοητευτική έκβαση της συνεδρίασης του Συμβουλίου της 28ης Μαΐου 1996,

Θ. ανησυχώντας έντονα για την πολύ μικρή πρόοδο που έχει σημειωθεί στο θέμα του συντονισμού των πολιτικών των κρατών μελών και, μάλιστα, για την οπισθοδρόμηση που έχει διαπιστωθεί σ' αυτό τον τομέα, παρά τις κάποιες προσπάθειες που έγιναν στο πλαίσιο των προγραμμάτων που αφορούσαν την υγεία, την εκπαίδευση και το AIDS,

1. θεωρεί ότι η αδυναμία της Ευρωπαϊκής Ένωσης να καταστήσει τις πολιτικές των κρατών μελών συμπληρωματικές προς την πολιτική της Ένωσης, όπως προβλέπεται από τη Συνθήκη του Μάαστριχτ, αποτελεί πολιτική αποτυχία της Ευρωπαϊκής Ένωσης[semigr ]

2. σημειώνει ότι, πέρα από τις δυσκολίες που προκύπτουν από το θέμα της συμπληρωματικότητας, ειδικότερα την εξαιρετικά μεγάλη πολυμορφία των εθνικών μηχανισμών, η αδυναμία αυτή οφείλεται πρώτα απ' όλα στην απουσία πολιτικής βούλησης εκ μέρους του Συμβουλίου και των κρατών μελών[semigr ]

3. θεωρεί ότι η αδυναμία αυτή εξηγείται, αφενός, από τις δυσκολίες προόδου στον τομέα της κοινής εξωτερικής πολιτικής και πολιτικής ασφάλειας και, αφετέρου, από την παραμέληση των στόχων της αναπτυξιακής συνεργασίας, που παλαιότερα αποτελούσαν προτεραιότητα για την Ευρωπαϊκή Κοινότητα[semigr ]

4. εφιστά, στο πλαίσιο αυτό, την προσοχή στο γεγονός ότι τα πορίσματα της έκθεσης αξιολόγησης επί του προτύπου σχεδίου σχετικά με το λειτουργικό συντονισμό μεταξύ της Κοινότητας και των κρατών μελών της προβάλλουν ως πρώτο εμπόδιο στην ενίσχυση του συντονισμού το «ελάχιστο προσωπικό στα γραφεία των κρατών μελών και της Επιτροπής»[semigr ]

5. θεωρεί εντούτοις ότι οι αξίες γύρω από τις οποίες οικοδομήθηκε η κοινή αναπτυξιακή πολιτική μπορούν να συμβάλουν στο να αποκτήσει η Ένωση μια εξωτερική ταυτότητα και θεωρεί ότι η ύπαρξη ενός πραγματικού συντονισμού ανάμεσα στις εθνικές πολιτικές αναπτυξιακής πολιτικής και στην αντίστοιχη κοινοτική πολιτική αυτό θα μπορούσε να συμβάλει στην αναγνώριση της ιδιαίτερης ευρωπαϊκής ταυτότητας στη διεθνή σκηνή[semigr ]

6. θεωρεί ότι η απουσία προόδου στο συντονισμό της αναπτυξιακής βοήθειας σχετίζεται με την απουσία πολιτικής βούλησης και ότι η απουσία προόδου στον τομέα της ΚΕΠΠΑ δεν αποτελεί συχνά παρά ένα πρόσχημα[semigr ]

7. θεωρεί ότι το συμφέρον των πολιτών των συνδεδεμένων με την Ευρωπαϊκή Ένωση, με αναπτυξιακές συμφωνίες, χωρών απαιτεί να υπάρξει πρόοδος στο θέμα του συντονισμού και υπενθυμίζει ότι η Ένωση χορηγεί περισσότερο από το ήμισυ της παρεχόμενης σε παγκόσμια κλίμακα βοήθειας[semigr ]

8. θεωρεί ότι είναι απαραίτητο να υπάρξει πρόοδος σε θέματα συντονισμού όχι μόνο σ' ό,τι αφορά τη διάρθρωση των δράσεων που αναλαμβάνει η Ένωση και εκείνων που αναλαμβάνουν τα κράτη μέλη αλλά και, εντός της ίδιας της Ένωσης, σ' ό,τι αφορά τη διάρθρωση των διαφόρων κοινοτικών πρωτοβουλιών, ώστε να εξασφαλισθεί η συνολική αλληλουχία της εξωτερικής δράσης της Ένωσης[semigr ]

9. θεωρεί ότι ο εσωτερικός συντονισμός της Ένωσης, για την επιτυχία του οποίου φέρει ιδιαίτερη ευθύνη η Επιτροπή, οφείλει, για να μπορέσει να μεγιστοποιηθεί, να επεκταθεί τόσο προς την κατεύθυνση των κρατών ή δικαιούχων οργανισμών όσο και προς την κατεύθυνση, εφόσον κριθεί αναγκαίο, άλλων διεθνών χορηγών[semigr ] θα ήταν ως εκ τούτου σκόπιμο να συμμετέχουν νωρίτερα οι εν λόγω παράγοντες στη διαδικασία συντονισμού[semigr ]

10. θεωρεί ότι ο δημοκρατικός έλεγχος των δαπανών και η διαφάνεια των αρμοδιοτήτων περνούν υποχρεωτικά από την ένταξη του ΕΤΑ στον προϋπολογισμό, πράγμα που θα συνέβαλε στην ενίσχυση του κοινοτικού χαρακτήρα της αναπτυξιακής πολιτικής[semigr ]

11. θεωρεί ότι πρέπει να δοθεί μεγαλύτερη σημασία στη αξιολόγηση και ότι με αυτό τον τρόπο θα υπάρξει πρόοδος στο θέμα του συντονισμού[semigr ]

12. διαπιστώνει ότι μερικά κράτη μέλη θεωρούν το συντονισμό σε παγκόσμιο επίπεδο ανώτερο του συντονισμού σε ευρωπαϊκό επίπεδο[semigr ] πιστεύει δε ότι η τραγωδία της περιοχής των Μεγάλων Λιμνών της Αφρικής καταδεικνύει ότι χρειάζεται επειγόντως αποτελεσματικός συντονισμός των πολιτικών και προγραμμάτων της Ευρωπαϊκής Ένωσης[semigr ] πιστεύει επίσης ότι και οι αναπτυσσόμενες χώρες, πέρα από την Ευρώπη, πρέπει να επωφεληθούν από το τέλος τού ψυχρού πολέμου, και ότι χρειάζεται επειγόντως να καταβληθεί συντονισμένη προσπάθεια από την Ευρωπαϊκή Ένωση και τα κράτη μέλη της για δραστική μείωση του παγκόσμιου εμπορίου όπλων[semigr ]

13. θεωρεί, αντίθετα, ότι αν σημειωθεί πρόοδος σε ευρωπαϊκό επίπεδο στο θέμα του συντονισμού, αυτή θα αποτελέσει ισχυρό μέσον για τη βελτίωση του συντονισμού σε παγκόσμιο επίπεδο[semigr ]

14. θεωρεί ιδιαίτερα λυπηρή την απουσία συντονισμού μεταξύ των κρατών μελών εντός των οργάνων του Bretton Woods και, σε μικρότερο βαθμό, εντός του ΟΗΕ[semigr ]

15. θεωρεί ότι, για να υπάρξει πρόοδος στο θέμα του συντονισμού, απαιτείται μια αμοιβαία προσέγγιση απόψεων σε επίπεδο χάραξης της πολιτικής τόσο στις χώρες αποδέκτριες της βοήθειας όσο και μεταξύ των χρηματοδοτών[semigr ]

16. θεωρεί μάλιστα ότι θα ήταν χρήσιμο να ενισχυθεί ο συντονισμός υπεράνω των πολιτικών συνεργασίας, και συγκεκριμένα με τη βελτίωση των ανταλλαγών πληροφοριών και της διαβούλευσης κατά τις φάσεις προγραμματισμού των κοινοτικών ενισχύσεων και των ενισχύσεων των κρατών μελών[semigr ]

17. σημειώνει ότι οι ενέργειες των κρατών μελών χαρακτηρίζονται από πληθώρα φορέων, μηχανισμών και διαδικασιών[semigr ]

18. θεωρεί ότι δεν υπάρχει καλός συντονισμός όταν τα κράτη αποδέκτες της βοήθειας δεν είναι ικανά να διαχειριστούν αυτά τα ίδια τη βοήθεια με αποτελεσματικό τρόπο[semigr ]

19. θεωρεί ότι και για το θέμα του χρέους των αναπτυσσόμενων χωρών θα πρέπει να υπάρξει συντονισμός[semigr ] επαναλαμβάνει δε την άποψή του σύμφωνα με την οποία τη διαχείριση του χρέους αυτού πρέπει να την έχει η Κοινότητα[semigr ]

20. τονίζει ότι χρειάζεται μεγαλύτερος συντονισμός ανάμεσα στα κράτη μέλη και την Ευρωπαϊκή Ένωση σ' ό,τι αφορά τη βοήθεια προκειμένου να αποφευχθούν οι διπλές ενέργειες τόσο σε εθνικό όσο και σε κοινοτικό επίπεδο[semigr ]

21. θεωρεί λυπηρό το γεγονός ότι η Ευρωπαϊκή Ένωση, που είναι με μεγάλη διαφορά ο κυριότερος χορηγός στον κόσμο και που έχει καταβάλει την πιο εκτεταμένη προσπάθεια, από άποψη ΑΕΠ, δεν καταφέρνει να κάνει να ακουστεί η φωνή της στη διεθνή σκηνή σε ό,τι αφορά την αναπτυξιακή βοήθεια και, ακόμη περισσότερο, σε ό,τι αφορά την αναπτυξιακή συνεργασία[semigr ]

22. θεωρεί ότι είναι αναγκαίο να επιδιωχθεί περισσότερη πολιτική και δημόσια στήριξη στην Ευρώπη με την ανάληψη άμεσων δράσεων και πρωτοβουλιών που θα βοηθήσουν το ίδιο:

α) το Συμβούλιο θα πρέπει να παρίσταται σε κάθε συνεδρίαση της Επιτροπής Ανάπτυξης κατόπιν προσκλήσεως, εκπροσωπούμενο είτε από την Προεδρία είτε από κάποιον ανώτατο υπάλληλο εξ ονόματος της Προεδρίας, όπως συμφωνήθηκε για να εξασφαλισθεί ή παρακολούθηση της Συνθήκης ΕΕ,

β) η Επιτροπή Ανάπτυξης θα πρέπει να διεξάγει συζήτηση πριν και μετά από κάθε Συμβούλιο Ανάπτυξης,

γ) η Επιτροπή Ανάπτυξης θα πρέπει να επιδιώξει να της αναγνωρισθεί καθεστώς παρατηρητή σε κάθε συνεδρίαση του Συμβουλίου Ανάπτυξης,

δ) το Συμβούλιο και τα κράτη μέλη πρέπει να προβαίνουν σε σαφείς πολιτικές δηλώσεις σχετικά με το συντονισμό,

ε) σε κάθε συνεδρίαση της Επιτροπής Ανάπτυξης πρέπει να προβλέπεται χρόνος Ερωτήσεων και Απαντήσεων τόσο με το Συμβούλιο όσο και με την Επιτροπή,

στ) η Επιτροπή Ανάπτυξης πρέπει να καλεί βουλευτές από τα κράτη μέλη να παρακολουθούν μια συνεδρίασή της, τουλάχιστον μια φορά το χρόνο,

ζ) κάθε νέος Πρόεδρος του Ευρωπαϊκού Κοινοβουλίου πρέπει να προσκαλείται, στην αρχή της θητείας του, να ομιλήσει ενώπιον της Επιτροπής Ανάπτυξης,

η) σε κάθε συνεδρίαση της Επιτροπής Ανάπτυξης και Συνεργασίας, χρόνος μισής ώρας στην αρχή μιας ημερήσιας συνεδρίασης θα αφιερώνεται για την ακρόαση των ΜΚΟ,

θ) πρέπει μετά την έγκριση του παρόντος ψηφίσματος να παρακολουθηθεί η πορεία του, πράγμα που σημαίνει ότι πρέπει να αποστέλλονται αντιπροσωπείες στις χώρες που αποτέλεσαν αντικείμενο μελέτης[semigr ]

23. ζητεί από το Προεδρείο και τον εισηγητή της Επιτροπής Ανάπτυξης για το θέμα της συμπληρωματικότητας να παρακολουθήσουν εκ του σύνεγγυς την προταθείσα βελτίωση του συντονισμού και να αναπτύξουν τις αναγκαίες επαφές με το Συμβούλιο[semigr ]

24. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.